erkeprest
Store norske leksikon,Religion og filosofi,Religioner og livssyn,Kristendom,Katolisisme,Den katolske kirke,Katolsk kirkevesen
Erkeprest er en ærestittel i den katolske og den ortodokse kirke. I den ortodokse kirke er erkeprest den høyeste rang en gift prest kan oppnå.
Opprinnelig var erkepresten den eldste presbyter (presten) ved en katolsk kirke, den som hadde overoppsyn med gudstjenesten og prestenes vandel. Fra middelalderen var erkepresten en av de høyere kanniker ved et domkapittel, og ved enkelte domkirker kapitlets formann og biskopens stedfortreder. Les mer i Store norske leksikon den katolske kirke katolisismens historie kristendommens historie kristendom